《凭祥道中遇元夕有怀》
宋代·王称

曾向蓬莱捧寿觞，良宵湛露沐恩光。凤笙曲奏梨园谱，鳌背灯移火树芳。

往事别来伤旅恨，流年老去在他乡。夷歌蛮舞谁能解，马上看山夜未央。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。